بیجنگ: چین اٹ یک شنبے نادے کوروناوائرس نا 57پوسکن ءُ کیس رپورٹ مسنو‘ ہراکہ اپریل آن پد اسہ دے اٹ بھلا کچ ءِ وخت اس کہ ناجوڑی نا دوارہ کاٹم ہرفنگ نا خلیس آک ودانو۔ چین اٹ کورونا ءِ ہندا سال انا اول اٹ کروک سخت سخت لاک ڈاﺅن گام گیج آتا سوب آن توننگاسس ولے پوسکن آ کچ انا تعلقداری ءِ سویلی جنوبی بیجنگ اٹ اسہ کن وخور نا مارکیٹ اسے تون گنڈنگانے۔ قومی جانجوڑی کمیشن (این ایچ سی) پارینے کہ دارالحکومت اٹ پوسکن آ کیس تے ٹی 36ہندی کہول آ مسنو و بیجنگ جانجوری کمامدار آک پارینو کہ غٹ مسہ درزن کیس تا تعلقداری شن فادی مارکیٹ آن ءِ۔ یک شنبے نا دے مون آبروک ایلو اِرا انفیکشن قطب دے ٹکی لیاوننگ صوبہ غان ءُ و اوفتا بیجنگ کیس تون خڑک آن تعلقداری مسنے۔
(آن لائن)
